
Parlamentul  României

Camera  Deputaţilor
Comisia pentru Sănătate şi Familie
                Nr. 28/ 34 /  8 februarie  2007
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative pentru modificarea şi completarea Legii nr.349/2002 pentru  prevenirea şi combaterea efectelor consumului produselor din tutun( Plx 890/2006), respinsă de către Senat în şedinţa din 14 noiembrie 2006 şi  trimisă comisiei  spre examinare,  în fond,  în procedură obişnuită, cu adresa nr.Plx  890  din 22 noiembrie  2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 890/6.12.2006 avizul Consiliului Legislativ nr.857/19.06.2006, precum şi punctul de vedere al Guvernului nr.2096/6.07.2006.

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 34/ 8  februarie 2007 

R A P O R T

asupra propunerii legislative pentru modificarea şi completarea Legii nr.349/2002 pentru  prevenirea şi combaterea efectelor consumului produselor din tutun( Plx 890/2006)
1. Cu adresa nr.Plx  890  din 22 noiembrie 2006, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative pentru modificarea şi completarea Legii nr.349/2002 pentru  prevenirea şi combaterea efectelor consumului produselor din tutun( Plx 890/2006)  , respinsă de către Senat în şedinţa din 14 noiembrie 2006,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 890/6.12.2006 avizul Consiliului Legislativ nr.857/19.06.2006, precum şi punctul de vedere al Guvernului nr.2096/6.07.2006.
Propunerea legislativă  are ca obiect de reglementare modificarea şi completarea legii nr.349/2002 pentru prevenirea şi combaterea efectelor consumului produselor din tutun, cu modificările şi completările ulterioare, instituind măsuri suplimentare pentru prevenirea şi combaterea consumului de tutun, având ca scop protejarea sănătăţii persoanelor fumătoare şi nefumătoare de efectele dăunătoare ale fumatului.
Din punct de vedere al dreptului comunitar, demersul legislativ de faţă cade sub incidenţa reglementărilor statuate la nivelul Uniunii Europene, subsumate normelor europene din segmentul legislativ – Protecţia mediului înconjurător, consumatori şi protecţia sănătăţii, în sectorul – Protecţia sănătăţii.

Comisia  propune Plenului Camerei Deputaţilor spre dezbatere şi respingere propunerea legislativă, care face obiectul raportului.

2. Propunerea legislativă  face parte din categoria legilor ordinare , potrivit prevederilor articolului 73  din Constituţia României, republicată.
3. La dezbaterea propunerii legislative a participat, în conformitate cu prevederile art.51 şi 52 din Regulamentul Camerei Deputaţilor , din partea Guvernului dl.Ervin Szekely, secretar de stat, Ministerul Sănătăţii Publice .
4. La lucrările comisiei din ziua de 7.02.2006 au fost prezenţi 14 deputaţi, fiind absent motivat 1 deputat .
5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului  Camerei Deputaţilor respingerea propunerii legislative pentru modificarea şi completarea Legii nr.349/2002 pentru  prevenirea şi combaterea efectelor consumului produselor din tutun( Plx 890/2006) , în baza următoarelor argumente:
1. S-a constatat că introducerea în categoria „spaţii publice închise” a persoanelor, spaţiilor şi refugiilor pentru transportul public, parcurilor şi locurilor de joacă pentru copii, grădinilor botanice, parcurilor şi rezervaţiilor naturale, nu corespunde realităţii, acestea fiind de fapt spaţii publice deschise.

2. De asemenea, unele prevederi ale propunerii legislative se regăsesc în actuala Lege nr.349/2002, iar altele, precum „ se interzice fumatul în alte spaţii decât cele destinate exclusiv fumatului” sunt inaplicabile, „alte spaţii” putând însemna orice, inclusiv locuinţa personală.
PREŞEDINTE,

DEP.ACAD.PROF.DR.MIRCEA IFRIM

